|  |
| --- |
| 2023-12 Nr.  |
|  |

Pagal adresatų sąrašą

**DĖL ANTIKORUPCINIO SĄMONINGUMO DIDINIMO VIEŠOJO SEKTORIAUS SUBJEKTUOSE**

Pagal Lietuvos Respublikos korupcijos prevencijos įstatymą (toliau – KPĮ) antikorupcinio sąmoningumo didinimas yra svarbi korupcijai atsparios aplinkos kūrimo priemonių sistemos dalis.

Lietuvos Respublikos specialiųjų tyrimų tarnyba siekdama padėti viešojo sektoriaus subjektams kurti antikorupcinę aplinką ir prisidėti prie viešojo sektoriaus darbuotojų antikorupcinio sąmoningumo didinimo, gilinant jų žinias korupcijai atsparios aplinkos kūrimo klausimais, sukūrė antikorupcinio švietimo e. mokymo platformą (toliau – e. mokymo platforma, platforma).

Džiaugiamės, kad įstaigos ir organizacijos, siekdamos didinti vadovų ir darbuotojų antikorupcinį sąmoningumą, naudojasi e. mokymo platforma. Per pastaruosius dvejus metus platforma sulaukė didelio organizacijų susidomėjimo – vartotojams buvo išduota daugiau kaip 60000 sertifikatų, liudijančių apie antikorupcinio sąmoningumo didinimą, kurie gali būti prilyginti kvalifikacijos kėlimui.

KPĮ įpareigoja viešojo sektoriaus subjektą užtikrinti darbuotojų antikorupcinio sąmoningumo didinimo vykdymą, todėl viešojo sektoriaus subjektų darbuotojai turėtų būti nuolat skatinami savarankiškai gilinti žinias korupcijai atsparios aplinkos kūrimo klausimais. Primename, kad šiam uždaviniui įgyvendinti be kitų priemonių galite naudoti nemokamą savarankiško antikorupcinio sąmoningumo didinimo įrankį – e. mokymo platformą, kurioje rasite profesionalią mokymo medžiagą įvairiomis temomis. Platformos temų turinys yra bazinio ir ekspertinio lygmens, kartu su teorine ir statistine informacija pateikiamos interaktyvios užduotys, gerosios praktikos pavyzdžiai, testai. Platformoje rasite tokias mokymo temas: korupcijos samprata, korupcinio pobūdžio nusikalstamos veikos, interesų konfliktai, dovanų politika, pranešėjų apsauga, viešieji pirkimai, sveikatos apsauga, savivalda, švietimo įstaigos, tarptautinis papirkinėjimas, tarptautinis papirkinėjimas (anglų k.), privatus sektorius, personalo patikimumo užtikrinimas, nacionalinė antikorupcinė sistema, korupcijos prevencija visuomenei ir ūkio subjektų priežiūra. Temų turinys nuolat naujinamas, o jų sąrašas pildomas.

Platformą rasite adresu – <https://emokymai.stt.lt/>.

Prašome šia informacija pasidalinti su pavaldžiomis ar valdymo sričiai priskirtomis įstaigomis ir įmonėmis.

Kurkime skaidrią aplinką kartu.

Direktoriaus pavaduotojas Egidijus Radzevičius

Aira Gecevičiūtė, el. p. aira.geceviciute@stt.lt, tel. 8 706 63 410